ยอดโควิดวันนี้ พุ่งทะลุหลักพันต่อเนื่อง เจอเพิ่มอีก 1,582 ราย ติดเชื้อสะสมจ่อแตะ 4 หมื่น
กระทรวงสาธารณสุข รายงานตัวเลขผู้ติดเชื้อโควิด-19 ประจำวันที่ 16 เม.ย.64 ยอดพุ่งทะลุหลักพันต่อเนื่อง เจอเพิ่มอีก 1,582 ราย ติดเชื้อสะสมจ่อแตะ 4 หมื่นคน
กระทรวงสาธารณสุข รายงานตัวเลขผู้ติดเชื้อโควิด-19 ประจำวันที่ 16 เม.ย.64 ยอดพุ่งทะลุหลักพันต่อเนื่อง เจอเพิ่มอีก 1,582 ราย ติดเชื้อสะสมจ่อแตะ 4 หมื่นคน
16 เม.ย. 2564

กระทรวงสาธารณสุข (สธ.) รายงานสถานการณ์การแพร่ระบาดของไวรัสโควิด-19 ในประเทศ วันที่ 16 เม.ย.64 ระบุ พบผู้ติดเชื้อรายใหม่ 1,582 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 921 ราย และจากการค้นหาผู้ติดเชื้อเชิงรุกในชุมชน 656 ราย และผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) อีก 5 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดอยู่ที่ 39,038 ราย แบ่งเป็นผู้ป่วยที่ติดเชื้อภายในประเทศ 35,809 ราย และผู้เดินทางมาจากต่างประเทศ 3,229 ราย โดยมีผู้ป่วยรักษาหายแล้ว 28,480 ราย รักษาเพิ่ม 97 ราย ยังรักษาอยู่ 10,461 ราย ไม่มีผู้เสียชีวิต ยอดเสียชีวิตสะสมอยู่ที่ 97 ราย
